21. Dezvoltarea politicii de securitate și apărare comune în urma intrării în vigoare a Tratatului de la Lisabona (
Krzysztof Lisek
(PL) Dle președinte, am depus un amendament oral. Îmi cer scuze pentru această procedură, însă evenimentele dramatice din Libia ne-au făcut să considerăm că este important să adăugăm câteva cuvinte. Pe rândul al treilea, după cuvintele "desfășurarea rapidă pe teren”, am dori să solicităm sprijinul pentru adăugarea următoarelor cuvinte:
(Vorbitorul a continuat în limba engleză)
"îi solicită Consiliului să acorde imediat sprijin umanitar localității Misrata și altor comunități, mai ales prin mijloace navale; este profund îngrijorat de numărul tot mai mare de victime ale conflictului din Libia și de utilizarea, de către regimul Gaddafi, a munițiilor cu dispersie și a altor arme împotriva populației civile”.
Președinte
Dle Lisek, mă scuzați, însă amendamentul oral este caduc, deoarece am adoptat amendamente la alineatul (71), așa că, din păcate, nu putem vota asupra acestei propuneri. Alineatul a fost modificat conform amendamentului depus.
Roberto Gualtieri
raportor. - Dle președinte, amendamentul oral este următorul. Textul inițial recunoștea că "NATO constituie piatra de temelie a apărării colective pentru acele state membre care fac parte din alianță” și, iată completarea, "acționează dincolo de frontierele statelor sale membre”.
